**„PhD-hallgatók külföldi konferencián vagy tudományos továbbképzési kurzuson való részvételének támogatása”**

**Cél:**

A fiatal orvosi, fogorvosi, gyógyszerész és egészségtudományi posztgraduális kutatók bekapcsolása a nemzetközi tudományos életbe elengedhetetlen. Megismerhetik szűkebb/tágabb szakterületük vezető kutatóit, első kézből értesülhetnek a legfrissebb tudományos eredményekről, és személyes beszélgetések során olyan ismeretekre is szert tehetnek, amelyekre pusztán a publikációk követésével nem lehetne mód (pl. metodikai kihívások, publikálatlan eredmények). Továbbá, a fiatal kutatóknak lehetőségük nyílik jövőbeli kutatási együttműködések, munkakapcsolatok kiépítésére, tanulmányutak tervezésére. Saját eredményeik bemutatása idegen nyelven, hozzáértő nemzetközi kutatóközösség számára fejleszti előadói és vitakészségüket. A Semmelweis Egyetem, a**z** **EFOP-3.6.3-VEKOP-16-2017-00009** azonosítószámú projekttámogatás segítségével hozzájárul a PhD képzésben szereplő fiatal kutatók jelentős külföldi nemzetközi konferenciákon és továbbképzési kurzusokon történő részvételéhez, saját eredményeik bemutatásához, így támogatva a nyitott szemléletű, széles látókörű kutatói képzés folyamatát.

**Pályázhatnak:**

A Semmelweis Egyetem Doktori Iskola **PhD képzésében** részt vevő fiatal kutatói

**A támogatás módja:**

* külföldi nemzetközi tudományos konferencia részvétellel kapcsolatos regisztrációs díj, útiköltség és szállásköltség megtérítése csak abban az esetben haladhatja meg a **bruttó 300.000 Ft** értéket, ha a pályázó PhD tudományos teljesítménye a pályázat benyújtásakor nagyban valószínűsíti, hogy a konferencián bemutatásra kerülő tudományos eredményekhez kapcsolódó doktori értekezés a PhD képzés eredeti határidejére elkészül
* az adott pályázat meghirdetési időszakban, egy PhD képzésben részt vevő hallgató **csak egy külföldi nemzetközi tudományos konferencia** részvételre kaphat támogatást

**A támogatás feltétele:**

* elfogadott elsőszerzős vagy megosztott elsőszerzős **előadás vagy poszter**, amely az utazás céljául választott nemzetközi konferencián bemutatásra kerül
* a nemzetközi tudományos konferencián bemutatott előadáson illetve poszteren és konferencia absztrakton a Projekt azonosítószámát (EFOP-3.6.3-VEKOP-16-2017-00009) feltünteti
* a Semmelweis Egyetem Doktori Iskolájával megkötendő szerződés keretén belül kötelezettséget vállal arra, hogy a nemzetközi tudományos konferencia részvétel eredményeként megjelenő tudományos közleményeken a Projekt azonosítószámát (EFOP-3.6.3-VEKOP-16-2017-00009) feltünteti

**A támogatásra pályázó által benyújtandó:**

* kitöltött pályázati Űrlap
* igazolás az elfogadott elsőszerzős előadásról/poszterről
* az előadás vagy a poszter összefoglalója, azon feltüntetve, hogy a konferencián való részvételhez az EFOP 3.6.3-VEKOP-16-2017-00009 azonosítószámú projekt ad támogatást
* a tudományos rendezvény hivatalos hirdetménye a részvételi díjról, szállodaköltségekről
* előadások, publikációk MTMT-ből kinyomtatott és a Semmelweis Egyetem Könyvtára által igazolt jegyzéke
* **Kiküldetési nyilatkozat (csak az utazó és a témavezető aláírásával)!!**

**Elnyert pályázat esetében az utazásnak 2018. november 30-ig meg kell valósulnia!**

**A pályázatot a Semmelweis Egyetem Doktori Iskola Hivatalába (Budapest 1085 Üllői út 26.) kérjük postai úton eljuttatni.**

**A pályázati űrlap a Doktori Iskola honlapjáról tölthető le.**

**A pályázatok beadásának határideje: 2018. június 30.**

**A támogatás forrása:**

**„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekttámogatás

